b'\n_START_ARTICLE_\nMarcilie Holmboe\n_START_SECTION_\nFamilie\n_START_PARAGRAPH_\nMarcilie Holmboe var datter av konsul Rasmus Holmboe og Rise Gr\xc3\xb8nvold.\n_START_SECTION_\nUtdannelse\n_START_PARAGRAPH_\nHolmboe ble utdannet hos professorene Gade og Orths ledelse i K\xc3\xb8benhavn, f\xc3\xb8r hun i en fem\xc3\xa5rsperioden studerte i Berlin under Kullak, Heinrich Urban, Xaver Schwarenka, Barth og Hans Erlich. I 1897-1898 studerte hun musikkhistorie ved British Museum i London.\n_START_SECTION_\nKarriere\n_START_PARAGRAPH_\nMarcilie Holmboe ga flere konserter i Vard\xc3\xb8 i 1880-\xc3\xa5rene. Hun var i perioden 1890-1899 l\xc3\xa6rer i \xc3\xb8verste klaveravdeling ved Lindemans konservatorium i Kristiania, en skole som konsentrerte seg om utdannelse av pianister og organister. I 1899 etablerte hun sin egen utdannelsesinstitusjon, M. Holmboes Musikinstitut. _NEWLINE_Her underviste hun i pianospill, samspill og harmonil\xc3\xa6re, i tillegg til \xc3\xa5 gi musikkhistoriske foredrag. Flere ganger arrangerte hun offentlige elevkonserter, der elevene fikk muligeten til \xc3\xa5 opptre for fullsatte hus. _NEWLINE_Ved siden av \xc3\xa5 utdanne musikere og musikkpedagoger, ga Holmboe en rekke konserter i Nordens byer.'